Keywords

Summary



Keywords

1. Skupna trgovinska politika – Zaščita pred dampingom – Izogibanje – Razširitev uporabe protidampinških ukrepov – Obveznost registracije zadevnega uvoza – Način registracije – Neobstoj pojasnil v protidampinški uredbi in uredbi o začetku preiskave o izogibanju – Določitev s strani držav članic – Pogoji – Identifikacija zadevnih uvozov, ki omogoča pravilno retroaktivno obračunavanje razširjenih protidampinških dajatev

(uredbi Sveta št. 1225/2009, člena 13(1) in (3) in 14(5) ter št. 723/2011, člen 1; Uredba Komisije št. 966/2010, člen 2)

2. Skupna trgovinska politika – Zaščita pred dampingom – Izogibanje – Razširitev uporabe protidampinških ukrepov – Stopnja razširjene protidampinške dajatve

(uredbi Sveta št. 91/2009, člen 1(2), in št. 723/2011)

Summary

1. Edini namen uredbe o razširitvi protidampinške dajatve je zagotoviti njeno učinkovitost in preprečiti izogibanje tej dajatvi. Ukrep razširitve dokončne protidampinške dajatve je zato le stranski glede na začetni akt, s katerim je bila ustanovljena ta dajatev, ki varuje učinkovito izvajanje dokončnih ukrepov. Iz tega je mogoče sklepati, da je v posebnem okviru izogibanja namen obveznosti registracije zadevnega uvoza tudi učinkovitost razširjenih dokončnih ukrepov, tako da se omogoči retroaktivna uporaba dajatev, zato da bi se preprečilo, da bi se dokončnim ukrepom, ki jih je treba uporabiti, odvzel polni učinek. Ker pa je Komisija pristojnim nacionalnim organom dala navodilo, naj sprejmejo primerne ukrepe za registracijo zadevnega uvoza, zato da se zagotovi retroaktivno obračunavanje razširjenih protidampinških dajatev, morajo navedeni organi to obveznost izpolniti.

Ker pa niti v Uredbi št. 1225/2009 o zaščiti proti dampinškemu uvozu iz držav, ki niso članice Evropske skupnosti niti v Uredbi št. 966/2010 o začetku preiskave glede možnega izogibanja protidampinškim ukrepom, uvedenim z Uredbo Sveta (ES) št. 91/2009 niso opredeljeni nobeni pogoji, pod katerimi morajo države članice opraviti registracijo, morajo te podrobna pravila določiti tako, da se pravilno zagotovi retroaktivno obračunavanje razširjenih protidampinških dajatev in da se tako izpolni cilj te uredbe.

Člen 14(5) Uredbe št. 1225/2009, na katerega se sklicuje člen 2 Uredbe št. 966/2010, je treba razlagati tako, da je način registracije, skladen s to določbo, če ne dopušča dvoma glede identifikacije vseh obdavčljivih uvozov zadevnih proizvodov in omogoča učinkovito zbiranje vseh razpoložljivih informacij, zato da se zahteva pravilno retroaktivno obračunavanje razširjenih protidampinških dajatev. Pole tega zadostuje za to, da se na podlagi preiskave, v kateri je bilo ugotovljeno, da je prišlo do izogibanja dokončni protidampinški dajatvi, naloženi z Uredbo št. 91/2009 o uvedbi dokončne protidampinške dajatve na uvoz nekaterih pritrdilnih elementov iz železa ali jekla s poreklom iz Ljudske republike Kitajske, protidampinška dajatev v skladu s členom 1 Izvedbene uredbe št. 723/2011 o razširitvi dokončne protidampinške dajatve, uvedene z Uredbo št. 91/2009 o uvozu nekaterih pritrdilnih elementov iz železa ali jekla s poreklom iz Ljudske republike Kitajske, na uvoz nekaterih pritrdilnih elementov iz železa ali jekla, poslanega iz Malezije, ne glede na to, ali je deklariran kot izdelek s poreklom iz Malezije ali ne obračuna retroaktivno.

(Glej točke 28, 29, 32, 33 in 38 ter izrek.)

2. V skladu s členom 1(2) Uredbe št. 91/2009 o uvedbi dokončne protidampinške dajatve na uvoz nekaterih pritrdilnih elementov iz železa ali jekla s poreklom iz Ljudske republike Kitajske znaša stopnja razširjene protidampinške dajatve na uvoz izpred začetka veljavnosti Izvedbene uredbe št. 723/2011 o razširitvi dokončne protidampinške dajatve, uvedene z Uredbo št. 91/2009 o uvozu nekaterih pritrdilnih elementov iz železa ali jekla s poreklom iz Ljudske republike Kitajske, na uvoz nekaterih pritrdilnih elementov iz železa ali jekla, poslanega iz Malezije, ne glede na to, ali je deklariran kot izdelek s poreklom iz Malezije ali ne, obračunane retroaktivno, za „vse druge družbe“ 85 %.

(Glej točko 38 in izrek.)